જેમ કે, રોમાન્સ વખતે ગુલાબી રંગ વાપરવામાં આવે છે. ફિલ્મનો ઑવરઓલ ટોન દુઃખનો હોય, પીડાનો હોય તો ત્યારે ‘ગેંગ્સ ઓફ વાસેપુર’ની જેમ બ્રાઇટનેસ ઓછી કરી, ડાર્કનેસ વધારી દેવામાં આવે છે. બ્લેક એન્ડ વ્હાઇટ ફિલ્મોના જમાનામાં કાળા અને સફેદ વચ્ચેના ગ્રે રંગનો સત્યજિત રેથી લઈને ગુરુદત્ત સુધીના ફિલ્મકારોએ સુંદર ઉપયોગ કર્યો છે. છાયા રંગનો સરસ ઉપયોગ કર્યો છે. ઐતિહાસિક ફિલ્મો હોય તો તે વખતે વીજળી નહોતી અને કપડાંના પણ અમુક જ રંગો હતા એટલે અત્યારના મેળવણીથી થતા બધા રંગો જતા રહે અને ચાંદની અને દીવાના અજવાળાના કોમ્બિનેશન જેવા પીળા રંગનાં કપડાંનું પ્રમાણ વધી જાય.